Stortingsvalget 2013 i Troms

**Stortingsvalget 2013 i Troms** ble avholdt 9. september 2013. Det skulle velges seks stortingsrepresentanter for Troms for perioden 2013–2017, herav fem distriktsmandater og ett utjevningsmandat. Det er ett distriktsmandat mindre enn i de to foregående stortingsperiodene.

## Innvalgte 2009-2013
* Arbeiderpartiet: Bendiks H. Arnesen (mandat 1), Anne Marit Bjørnflaten (3) og Tove Karoline Knutsen (6)
* Fremskrittspartiet: Øyvind Korsberg (2) og Per Willy Amundsen (5)
* Høyre: Elisabeth Aspaker (4)
* Senterpartiet: Irene Lange Nordahl (utjevningsmandat)

Senterpartiet (ved Nordahl) var nærmest til å ta sistemandatet fra Arbeiderpartiet.

Bendiks H. Arnesen og Anne Marit Bjørnflaten ønsket ikke gjenvalg i 2013.

## Nominasjoner
Det er 15 valglister som er godkjent av fylkesvalgstyret i Troms.

### Arbeiderpartiet
Av de tre representantene som ble innvalgt i 2009 ønsket Bendiks Harald Arnesen og Anne Marit Bjørnflaten ikke gjenvalg, mens Tove Karoline Knutsen som kom inn som Arbeiderpartiets tredjemandat fra fylket ønsket å være kandidat. Meningsmålinger har tydet på at Arbeiderpartiet ligger ann til å miste et mandat og komme inn med to i 2013. Statssekretær Roger Ingebrigtsen og tidligere leder i AUF Martin Henriksen ønsket begge førsteplassen på lista. Nominasjonskomiteen valgte med 5 mot 4 stemmer å sette Martin Henriksen på førsteplass. Tove Karoline Knutsen og Roger Ingebrigtsen ble satt på henholdsvis andre- og tredjeplass.

30. november trakk Roger Ingebrigtsen sitt kandidatur etter det var kommet fram at han i 2004 hadde innledet et seksuelt forhold til et 17 åring AUF-medlem. Nominasjonsmøtet som skulle vært avholdt 2. desember 2012 ble vedtatt utsatt til midten av desember. Tromsø Arbeiderparti krevde 2. desember en ny nominasjonskomite og at nominasjonsmøte skulle utsettes til midten av januar. Kvinnen som hadde fortalt om forholdet til Ingebrigtsen og som også var med på nominasjonskomiteens listeforslag trakk sitt kandidatur 3. desember 2012. Samme kveld vedtok Troms Ap å utsette nominasjonsmøtet til slutten av januar 2013.

Nominasjonsmøtet i Troms Ap ble avholdt 19. januar 2013. Følgende fire ble nominert på topp:
# Martin Henriksen, Harstad
# Tove Karoline Knutsen, Tromsø
# Sigmund Steinnes, Storfjord
# Christin Kristoffersen, Svalbard

### Fremskrittspartiet
Øyvind Korsberg og Per Willy Amundsen som har vært Frps representanter i perioden 2009-2013 ønsket begge gjenvalg. Meningsmålinger har antydet at partiet kun vil få en representant fra 2013. Per Willy Amundsen har utfordret Korsberg om førsteplassen. Nominasjonskomiteen avla foreløpig innstilling i oktober med Korsberg på førsteplass og Amundsen på andre. Nominasjonsmøte avholdes i februar 2012.. Følgende kandidater ble nominert på topp:
# Øyvind Korsberg, Tromsø
# Per Willy Amundsen, Harstad
# Louis Edvardsen, Lenvik
# Hanne Iversen, Harstad

### Høyre
Høyres ene representant Elisabeth Aspaker ønsket renominasjon. Lokallagene avholdt rådgivende prøvenominasjon som ble avsluttet 20. november. De fleste hadde Aspaker på topp. Nominasjonsmøte avholdes 9/10. februar 2012. Følgende kandidater ble nominert på topp:
# Elisabeth Aspaker, Harstad
# Kent Gudmundsen, Tromsø
# Regina Alexandrova, Bardu
# Kristian Støback Wilhelmsen, Tromsø

### Kristelig Folkeparti

Kristelig Folkeparti hadde ingen mandater på Stortinget 2009-2013. På nominasjonsmøte 16. november 2012 ble følgende tre nominert på topp:

# Widar Skogan, Balsfjord
# Helga Marie Bjerke, Tromsø
# Eirik Mikkelsen, Tromsø

### Senterpartiet

Senterpartiets ene stortingsrepresentant Irene Lange Nordahl ønsket gjenvalg og på nominasjonsmøte 27. september 2012 ble hun enstemmig nominert på førsteplassen. De tre topp-plasseringene på lista ble følgende:

# Irene Lange Nordahl, Sørreisa
# Sandra Borch, Tromsø
# Noralf Leitring, Harstad

### Sosialistisk Venstreparti
Sosialistisk Venstreparti mistet sitt ene mandat ved stortingsvalget i 2009. Nominasjonen til førsteplassen på stortingsvalgslista for 2013 foregikk gjennom ei bindende uravstemning blant alle medlemmene. Det var tre kandidater: Siv Elin Hansen fra Nordreisa, Torgeir Knag Fylkesnes fra Tromsø og Thomas Johansen fra Kvæfjord. Stemmesedler ble sendt ut i november og opptellingen skjedde 13. desember 2012. Torgeir Knag Fylkesnes vant uravstemningen med 60 % av stemmene og ble nominert på førsteplassen på lista.

# Torgeir Knag Fylkesnes, Tromsø
# Siv Elin Hansen, Nordreisa
# Thomas Johansen, Kvæfjord

### Venstre

Venstre hadde ingen mandater på Stortinget 2009-2013. Det ble avholdt nominasjonsmøte 24. november 2012. Irene Vanja Dahl ble nominert på førsteplass. Det var kampvotering om andreplassen hvor Jan Fjellstad vant med snau margin. Motkandidaten Kine Johansen fra Unge Venstre ble deretter nominert på tredjeplass.

# Irene Vanja Dahl, Tromsø
# Jan Fjellstad, Harstad
# Kine Johansen, Tromsø

### Andre partier
*De Kristne: 1) Per Hansen, Vestvågøy
*Demokratene i Norge: 1) Sissel Vibeke Hansen, Lenvik
*Kristent Samlingsparti: 1) May Britt Skoglund, Sørreisa
*Kystpartiet: 1) Geir Finne, Tromsø
*Miljøpartiet De Grønne: 1) Askild Gjerstad, Tromsø
*Norges Kommunistiske Parti: 1) Kato Bjørkli, Tranøy
*Piratpartiet: 1) Øystein Alvestad, Salangen
*Rødt: 1) Jens-Ingvald Olsen, Tromsø 2) Ingrid Klein Hedlund, Harstad 3) Marius B. Graff, Tromsø 4) Ingvild Mjøen Sausjord, Tromsø

## Meningsmålinger
Meningsmålinger for Troms med spørsmål om stortingsvalg

**Oppslutning:**

**Mandatfordeling:**

## Valgresultat
Det var 118 612 stemmeberettigede velgere i Troms.

## Referanser